stanford-oval/wikipedia huggingface dataset:
Afriqiyah Airwaysin lento 771
Uhrit

Onnettomuuskoneessa oli 104 ihmistä: 93 matkustajaa ja 11 miehistön jäsentä. Yhtä alankomaalaista matkustajaa lukuun ottamatta kaikki koneessa olleet kuolivat. Lähes kaikki koneen matkustajista oli eurooppalaisia. Joillakin matkustajista oli myös kaksoiskansalaisuus. Koneen miehistö oli libyalainen. Konetta onnettomuuslennolla ohjasivat kapteeni Yousef Bashir Al-Saadi (arab. يوسف بشير الساعدي‎‎), perämiehet Tareq Mousa Abu Al-Chaouachi (arab. طارق موسي أبو الشواشي‎‎) ja Nazim Al-Mabruk Al-Tarhuni (arab. ناظم المبروك الترهوني‎‎).
Eloonjäänyt matkustaja on yhdeksänvuotias Ruben van Assouw. Lehtitietojen mukaan poika oli ollut safarilla äitinsä ja isoveljensä kanssa. Alankomaiden ulkoasiainministeriö lennätti pojan sukulaisia Tripoliin. Alankomaalaislehti Telegraafin tekemässä puhelinhaastattelussa melko pian onnettomuuden jälkeen poika ei tiennyt, että hänen äitinsä ja isoveljensä olivat kuolleet. Myöhemmin poika palasi kotimaahansa, ja hänen elämänsä on sukulaisten mukaan normalisoitunut.
Onnettomuuspäivän iltana Irlannin ulkoasiainministeriö vahvisti, että uhrien joukossa oli irlantilais-eteläafrikkalainen kirjailija Bree O'Mara. Alankomaista puolestaan vahvistettiin, että eräs alankomaalaisista uhreista oli entisen WOW!-yhtyeen solisti Joëlle van Noppen. Kaikki ruumiit tunnistettiin.
| Kansallisuus | Kuolleita> Matkustajia | Kuolleita> Miehistöä | Eloonjääneitä | Yhteensä |
| --- | --- | --- | --- | --- |
|  Alankomaat | 67 | 0 | 1 | 68 |
|  Etelä-Afrikka | 13 | 0 | 0 | 13 |
|  Libya | 2 | 11 | 0 | 13 |
|  Belgia | 4 | 0 | 0 | 4 |
|  Itävalta | 2 | 0 | 0 | 2 |
|  Iso-Britannia | 1 | 0 | 0 | 1 |
|  Ranska | 1 | 0 | 0 | 1 |
|  Saksa | 1 | 0 | 0 | 1 |
|  Zimbabwe | 1 | 0 | 0 | 1 |
| Yhteensä | 92 | 11 | 1 | 104 |
Onnettomuustutkinta

Libyan siviili-ilmailuviranomaiset käynnistivät onnettomuustutkinnan ja siihen osallistui Etelä-Afrikan siviili-ilmailuviranomaisia, Alankomaiden onnettomuustutkintakeskuksen tarkkailija sekä asiantuntijoita Airbus-yhtiöstä ja tutkijoita Ranskan siviili-ilmailuonnettomuustutkintakeskuksesta, BEA:sta, Bureau d'Enquêtes et d'Analyses pour la Sécurité de l'Aviation Civilestä. BEA:sta tutkintaan osallistui kaksi tutkijaa ja Airbus-yhtiöstä viisi teknistä asiantuntijaa. Tutkinnanjohtajaksi on nimetty libyalainen Neji Dhaou.
Koneen mustat laatikot löydettiin pian ja niitä analysoidaan parhaillaan.milloin? Tutkimuksissa on tähän mennessä selvinnyt, että lentäjät eivät raportoineet mistään poikkeavasta ennen laskeutumisvalmisteluiden aikana. Sen sijaan koneen lentäjä teki virheen laskeutumisen loppuvaiheessa.
Reaktiot

Alankomaiden tuolloinen hallitsija, kuningatar Beatrix, ilmaisi olevansa järkyttynyt tapahtuneesta. Myös Etelä-Afrikan presidentti Jacob Zuma esitti syvimmän osanottonsa onnettomuudessa menehtyneiden omaisille.
Aiheesta muualla

Libya plane crash kills 103, Dutch boy survives
Wikiuutisissa on aiheeseen liittyvä uutinen: Libyan lento-onnettomuudella yli sata kuolonuhria
Ilta-Sanomat (Arkistoitu – Internet Archive)
← 2009  Vuoden 2010 lento-onnettomuudet ja vaaratilanteet  2011 →
Taban Airin lento 6437 (24.1.) - Ethiopian Airlinesin lento 409 (25.1.) - Trigana Air Servicen lento 168 (11.2.) - Aviastar-TU:n lento 1906 (22.3.) - Smolenskin lento-onnettomuus (10.4.) - Merpati Nusantara Airlinesin lento 836 (13.4.) - Cathay Pacificin lento 780 (13.4.) - Aerounion – Aerotransporte de Carga Unionin lento 302 (13.4.) - Afriqiyah Airwaysin lento 771 (12.5.) - Pamir Airwaysin lento 112 (17.5.) - Air India Expressin lento 812 (22.5.) - Lufthansa Cargon lento 8460 (27.7.) - Airbluen lento 202 (28.7.) - Katekavian lento 9357 (3.8.) - AIRESin lento 8250 (16.8.) - Agni Airin lento 101 (24.8.) - Henan Airlinesin lento 8387 (24.8.) Filairin onnettomuus 2010 (25.8.) - UPS Airlinesin lento 6 (3.9.) - Alrosa Mirny Air Enterprisen lento 514 (7.9.) - Conviasan lento 2350 (13.9.) - Transafrik Internationalin lento 662 (12.10.) - Qantasin lento 32 (4.11.)
Aero Caribbean lento 883 (4.11.) - Jahangir Siddiqui Airin onnettomuus 2010 (5.11.) - Tarco Airilinesin onnettomuus 2010 (11.11.) - Sun Wayn lento 4412 (28.11.) - South East Airlinesin lento 372 (4.12.)
Lentoreitti merkittynä karttaan punaisella.
Ablatiivi

Ablatiivi eli ulkoeronto eli ulkoinen erosija on sijamuoto, joka perusmerkityksessään ilmaisee liikettä pois joltain pinnalta tai jonkin luota: tuolilta, seinältä, talolta.
Ablatiivi on yksi suomen kielen ulkopaikallissijoista adessiivin eli ulkoisen olosijan sekä allatiivin eli ulkoisen tulosijan ohella. Sen vastine sisäpaikallissijojen ryhmässä on sisäinen erosija eli elatiivi. Joissain suomen murteissa esiintyy myös niin sanottu yleinen erosija eli eksessiivi.
Ablatiivi eri kielissä > Suomi

Suomessa ablatiivi kuuluu käytössäoleviin paikallissijoihin. Prototyyppisen pois lähtemistarkoituksen lisäksi sitä käytetään muun muassa ajan ilmauksissa. Ablatiivin sijapääte on -lta tai -ltä vokaalisoinnun mukaisesti.
katolta
pöydältä
Esimerkkejä pois lähtemisestä: rannalta, maalta ja mereltä, pöydältä, katolta
Myös toiminnasta pois lähtemistä: kalalta, maidolta, tupakalta, hippasilta
Asentoa tai olotilaa merkitsemässä: seisoaltaan, polviltani, vatsalta selälle, hengiltä, pois päiviltä
Tiedustelun tai pyynnön kohde: Kysyn sinulta. Pyydän sinulta anteeksi. Minulta kysyttiin asiaa. Sain kuulla asiasta häneltä.
Joltakin tulemista tai saamista tarkoittamassa: Sain paketin isältäni. Opin sen äidiltäni. Serkultani tuli eilen kirje.
Ilmaisemassa kenelle jotain tapahtui: Häneltä kului siihen paljon aikaa. Minulta katosi lompakko. Se ei kyllä sinulta onnistu. Taistelussa meni monelta henki. Kuka sinulta lakin on vienyt?
Syytä ilmaisemassa: En saanut peloltani syödyksi. Hän ei voinut melulta nukkua.
Mittaa ilmaisemassa: euro litralta, kaksi kilolta, viisi euroa tunnilta
Ajanilmauksissa: kello viideltä, lopulta, vuodelta 2006
Vaikutelmaa ilmaisemassa: maistuu hyvältä, kuulostaa kamalalta
Suhdetta ilmaisemassa: luonteeltaan vilkas, rakenteeltaan sopusuhtainen, kooltaan sopiva, nimeltään Venla
Muita: arviolta, oudokseltaan, suunniltasi, varalta, vilaukselta
Ablatiivi eri kielissä > Viro

Viron kielessä ablatiivia käytetään paljolti samoin kuin suomessakin. Ablatiivin (vir. alaltütlev) tunnus on -lt.
Ablatiivi eri kielissä > Ersä

Ersämordvassa ablatiivin pääte on -do/-ďe.
aldo 'alhaalta'
veľďe 'kautta'
langsto 'pinnalta, yläpuolelta'
Ilmaisuissa kuten mon śiman veťťe 'minä juon vettä', son sevi umaŕďe 'hän syö omenaa' sekä iľa kiďejak peľe 'älä pelkää ketään' ersän ablatiivi vastaa suomen partitiivia. Muulloin se vastaa suomen elatiivia, esimerkiksi: son jovtaś eŕamodonzo 'hän kertoi elämästään'.
Ablatiivia käytetään myös komparatiivissa: śeďe paro 'parempi' (kirjaimellisesti [sitä hyvä]), veśemeďe lamo/pek 'eniten' (kirjaimellisesti [kaikkea paljon]).
Ablatiivi eri kielissä > Unkari

Unkarin kielessä ablatiivin pääte on -tól/-től. Merkitys vastaa usein suomen ablatiivia tai postpositiota luota, joskus myös suomen elatiivia.
paikka: asztaltól 'pöydän luota/äärestä'
aika: reggeltől estig 'aamusta iltaan'
Ablatiivi eri kielissä > Latina

Latinassa ablatiivilla on useita erilaisia käyttötarkoituksia. Näiden lisäksi se liittyy myös useimpiin prepositioihin.
Ablativus absolutus, irrallinen eli absoluuttinen ablatiivi. Vieraan kielen kautta tarkasteltuna latinan vaikeaselkoisin ablatiivi.
Ablativus causae, syyn ablatiivi. Vastaa kysymykseen mistä, minkä johdosta.
Ablativus comparationis, vertailun ablatiivi.
Ablativus instrumenti, välikappaleen ablatiivi. Vastaa kysymykseen millä (välineellä), minkä avulla.
Ablativus mensurae, mitan ablatiivi. Osoittaa eron suuruutta. Vertaa ablativus comparationis.
Ablativus qualitatis, laadun ablatiivi. Koostuu kahdesta sanasta ja käännetään yhdysadjektiivilla.
Ablativus respectus, näkökohdan ablatiivi. Vastaa kysymyksiin missä suhteessa, mihin katsoen, miltä kannalta.
Ablativus separativus, erottava ablatiivi. Vastaa kysymykseen mistä.
Ablativus temporis, ajan ablatiivi. Vastaa kysymykseen milloin, minä aikana.
Ablativus viae, tien ablatiivi. Vastaa kysymykseen mitä (tietä) myöten. Latinan harvinaisin ablatiivi.
Aiheesta muualla

Mitä sisä- ja ulkopaikallissijoilla tarkoitetaan? Iso suomen kielioppi verkossa (VISK): § 1238. Kotus, 2008.
Panu Mäkinen: Suomen kielioppi (Arkistoitu – Internet Archive) 1999–2004.
Jukka Korpela: Eikö saisi myydä asuntoa parvekkeella? Suomen kielen ns. paikallissijojen hyvästä käytöstä 2002–2008.
Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
Air Seychelles

Air Seychelles (IATA: HM, ICAO: SEY, kutsukoodi: SEYCHELLES) on seychelliläinen lentoyhtiö, jonka solmukohtana toimii Seychellien kansainvälinen lentoasema Mahén saarella.
| Air Seychelles |
| --- | --- |
 IATA: HM  –  ICAO: SEY 
Kutsukoodi:  SEYCHELLES
Perustettu:  15. syyskuuta 1977
Laivaston koko:  10 (2015)
Solmukohdat:  Seychellien kansainvälinen lentoasema
Kotipaikka:  Seychellit
Allianssi:  Vanilla Alliance
Air Seychellesin Shorts 360-300.
Airbus A330-200 Hongkongissa
15. syyskuuta 1977 perustettu Air Seychelles toimi alun perin nimellä Seychelles Airlines. Se sai nykyisen nimensä maaliskuussa 1979.
Kohteet

Johannesburg (Etelä-Afrikka)
Lontoo (Iso-Britannia)
Mahé (Seychellit)
Milano (Italia)
Pariisi (Ranska)
Praslin (Seychellit)
Port Louis (Mauritius)
Rooma (Italia)
Singapore
Laivasto

Heinäkuussa 2015:
1 Airbus A320-200
2 Airbus A330-200
3 de Havilland Canada DHC-6-300 Twin Otter
3 de Havilland Canada DHC-6-400 Twin Otter
1 Shorts 360-300
Aiheesta muualla

Viralliset sivut (Arkistoitu – Internet Archive) (englanniksi)
Vanilla Alliancen jäsenet
Air Austral
Air Madagascar
Air Mauritius
Air Seychelles
Int’Air Îles
Angelica Singleton Van Buren

Sarah Angelica Singleton Van Buren (13. helmikuuta 1816 – 29. joulukuuta 1877) oli Yhdysvaltojen presidentin Martin Van Burenin miniä, joka toimi Valkoisen talon emäntänä Van Burenin presidenttikaudella 1837–1841.
Angelica Singleton syntyi Wedgefieldissä Etelä-Carolinassa ja kasvoi vanhempiensa maatilalla. Hän sai hyvän koulutuksen opiskellessaan Madame Grelaudin seminaarissa Philadelphiassa. Oleskellessaan Washingtonissa hän tutustui sukulaisten kautta presidentti Martin Van Burenin poikaan Abrahamiin ja meni tämän kanssa naimisiin vuonna 1838.
Koska Martin Van Buren ei koskaan mennyt uudelleen naimisiin vaimonsa Hannahin vuonna 1819 tapahtuneen kuoleman jälkeen, Angelica Singleton toimi ensimmäisen naisen roolissa Van Burenin kaudella Valkoisessa talossa. Hän johti vuosittaista uudenvuodenpäivän vastaanottoa ja monia muita seurapiiritapahtumia.
Van Burenit menettivät esikoislapsensa Valkoisessa talossa.
Andrew Tsien Chih-ch'un

Andrew Tsien Chih-ch'un (kiin.: 錢志純; pinyin: Qián Zhìchún; 9. huhtikuuta 1926 – 17. helmikuuta 2009) oli taiwanilainen roomalaiskatolinen piispa. Hänet vihittiin papiksi Taipein arkkihiippakuntaan 29. kesäkuuta 1953 ja nimitettiin Hwalienin hiippakunnan johtoon 23. tammikuuta 1992. Piispaksi konsekroinnin suoritti 11. huhtikuuta Dominic Tang Yee-ming, jota avustivat Joseph Ti-kang ja Paul Shan Kuo-hsi. Tsien Chih-ch'un jäi eläkkeelle 19. marraskuuta 2001.
Anders Jormin

Anders Jormin vuonna 2016.
Anders Jormin (s. 1957 Jönköping) on ruotsalainen jazz-kontrabasisti, sovittaja ja yhtyeenjohtaja.
Hän on työskennellyt lukuisten tunnettujen jazzartistien kanssa, kuten Bobo Stenson, Charles Lloyd, Tomasz Stanko, Don Cherry, Elvin Jones, Gilberto Gil, Lee Konitz, Joe Henderson, Kenny Wheeler ja Jon Balke. Jormin toimii improvisaatio-opetuksen professorina Göteborgin musiikkikorkeakoulussa. Hänet promovoitiin Sibelius-Akatemian kunniatohtoriksi vuonna 2003.
Diskografia (yhtyeenjohtajana)

Nordic lights (1984)
Eight pieces (1988)
Alone (1991), soololevy
Jord (1995).
Once (1996).
Silvae (1998).
Xeiyi (2000), soololevy
In winds, in light (2004)
Aviaja (2005)
Aiheesta muualla

Viralliset sivut (Arkistoitu – Internet Archive)
Anand

Anand voi tarkoittaa ainakin seuraavia asioita:
Viswanathan Anand, intialainen shakinpelaaja ja entinen maailmanmestari
Dev Anand, intialainen näyttelijä
Anandin piirikunta, piirikunta Gujaratin osavaltiossa Intiassa
Anand, Anandin piirikunnan pääkaupunki Gujaratissa Intiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anand”, voi hakea sivunnimihaulla, laajalla sivunnimihaulla tai tekstihaulla.
Ananasöljy

voihapon etyyliliesteri
Ananasöljy on voihapon etyyliesterin eli etyylibutyraatin alkoholiliuos, jota ananasta muistuttavan hajunsa vuoksi käytetään makeisteollisuudessa ja esansseihin.
Anni Kainulainen

| Anni Kainulainen> Henkilötiedot |
| --- | --- |
Koko nimi:  Anni Hilda Julia Kainulainen
Syntynyt: 17. elokuuta 1992 (ikä 32) Kuivaniemi, Suomi
Uran tiedot
Seura:  Vantaan Hiihtoseura
Laji:  maastohiihto 
Maailmancup
Kaudet:  2013–
Paras sijoitus:  38.
 Tietolaatikko päivitetty 25. lokakuuta 2021 
Anni Hilda Julia Kainulainen (s. 17. elokuuta 1992 Kuivaniemi) on suomalainen maastohiihtäjä. Hän edustaa Vantaan Hiihtoseuraa. Aikaisemmin hän edusti Hämeenlinnan Hiihtoseuraa.
Kainulainen teki ensiesiintymisensä maailmancupissa 10. maaliskuuta 2013 Lahden 10 kilometrin perinteisen hiihtotavan kilpailussa. Parhaimmillaan hän on sijoittunut 38:nneksi Lahden yhdistelmäkilpailussa tammikuussa 2021.
Kainulainen on saavuttanut Hämeenlinnan Hiihtoseuran joukkueessa SM-kilpailuissa kolme viestimestaruutta; Jyväskylässä 2014, Rukalla 2015 ja Imatralla 2016, hopeaa Kontiolahdella 2013 ja Imatralla 2019  sekä pronssia Kontiolahdella 2017, Taivalkoskella 2018 ja Vantaan Hiihtoseurassa Äänekoskella 2024. Parisprintissä hän sai SM-hopeaa Äänekoskella 2019 ja pronssia Vantaalla 2018. Ensimmäisen henkilökohtaisen SM-mitalinsa hän sai oltuaan kolmas 10 kilometrin perinteisen kilpailussa 2022.
Anand Gandhi

| Anand Gandhi> आनंद गांधी |
| --- | --- |

Henkilötiedot
Syntynyt: 26. syyskuuta 1980 Mumbai
Kansalaisuus:   Intia
Puoliso:  Kani Kusruti
Ohjaaja
Aktiivisena:  2000-luvulla
Aiheesta muualla
IMDb 
Anand Gandhi (alkujaan Anand Modi, s. 26. syyskuuta 1980 Mumbai) on intialainen yrittäjä, mediatuottaja, ohjaaja, käsikirjoittaja sekä innovaattori. Hän ohjannut useita elokuvia, kuten Ship of Theseus (2013) ja An Insignificant Man (2017).
Angelica Costello

Angelica Costello
Angelica Costello (s. 5. kesäkuuta 1978) on yhdysvaltalainen pornonäyttelijä ja -malli. Hän syntyi Plattsburghissa, New Yorkissa, ja hänellä on italialaista ja intiaanitaustaa. Hän esiintyi myös taiteilijanimellä Venus.
Sadoissa elokuvissa esiintynyt Costello jakoi vuonna 2005 AVN-palkinnon Manuel Ferraran kanssa.
Costello oli kesäkuussa 1999 Penthouse-lehden Pet of the Month.
Aiheesta muualla

Angelica Costello Internet Movie Databasessa. (englanniksi)
Anancus

| Anancus |
| --- | --- |
 Taiteilijan näkemys lajista Anancus arvernensis.
 Myöhäismioseeni–Varhaispleistoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Norsueläimet Proboscidea
Heimo::  †Anancidae
Suku::  †Anancus  Aymard, 1855
Katso myös
   Anancus Wikispeciesissä   Anancus Commonsissa 
Infobox OKNimi-testi OK: 
Anancus on sukupuuttoon kuollut norsueläinsuku, johon kuului 4–13 lajia. Se oli hyvin yleinen suurimmassa osassa Eurooppaa ja Aasiaa varhaisella plioseenilla ja oli pleistoseenilla levinnyt Afrikkaan. Anancus oli kolme metriä korkea. Se muistutti nykyisiä norsuja, mutta sen jalat olivat lyhyemmät ja sillä oli suorat, hyvin pitkät syöksyhampaat. Ne olivat 3–4 metriä pitkät, lähes saman pituiset kuin eläimen ruumis. Sillä oli lyhyt alaleuka ja pitkä tarttumakärsä. Anancus oli sopeutunut elämään kosteissa trooppisissa sademetsissä. Se pystyi sekä syömään korkeilta oksilta että tonkimaan pehmeää kariketta. Anancus katosi, kun ruohomaat korvasivat metsät, joissa se eli.
AnandTech

| AnandTech |
| --- | --- |

Verkkosivusto:  https://www.anandtech.com
AnandTech on englanninkielinen verkkosivusto, joka julkaisee uutisia tietokonelaitteistoista ja suorituskykytestejä.
Sivuston perusti huhtikuussa 1997 tuolloin 14-vuotias Anand Lal Shimpi. Hän oli jo 13-vuotiaana alkanut koota tietokoneita ja perustanut Anand Software Co. -yrityksen. Verkkosivut hän perusti muutamaa vuotta myöhemmin GeoCitiesiin nimellä "Anand's Hardware Tech Page".
Shimpi jätti sivuston ylläpidon vuonna 2014, jolloin Purch Group osti sivuston. Future plc osti Purchin ja sen myötä AnandTech-sivuston vuonna 2018.
Elokuussa 2024 sivusto ilmoitti lopettamisesta. Future plc pitää sivuston vielä käynnissä ja vanhat artikkelit ovat saatavilla vaikka uusia ei lisätäkään.
Angolanvuorimedestäjä

| Angolanvuorimedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  ludovicensis
Kaksiosainen nimi
 Cinnyris ludovicensis  (Bocage, 1868) 
Synonyymit
 Nectarinia ludovicensis 
Katso myös
   Angolanvuorimedestäjä Wikispeciesissä   Angolanvuorimedestäjä Commonsissa 
Infobox OKNimi-testi OKIUCN-testi OK: 
Angolanvuorimedestäjä (Cinnyris ludovicensis) on medestäjien heimoon kuuluva varpuslintu.
Anni Kajos

| Anni Kajos> Anni Maria Kajos.Henkilötiedot |
| --- | --- |
Syntynyt: 24. tammikuuta 1991 (ikä 33) Lahti
Anni Kajos (24. tammikuuta 1991 Lahti) on suomalainen näyttelijä ja laulaja, Anni oli myös Jasminen ääni Disneyn Aladdinin vuoden 2019 live-action -version suomenkielisessä versiossa. Hänen työhönsä kuuluvat myös suomalaiset versiot "Pokemonista" ja "Uglydollsista".
Äänirooleja

Pääartikkeli: Ääninäyttelijäroolit ovat omassa luettelossaan.
While She Sleeps

| While She Sleeps |
| --- | --- |

 While She Sleeps lavalla Rock am Ring -festivaaleilla Saksassa vuonna 2019.
Tiedot
Toiminnassa:  2006–
Tyylilaji:  metalcore
Kotipaikka:   Sheffield, Englanti
Laulukieli:  englanti
Jäsenet:  Lawrence Taylor    Mat Welsh     Sean Long    Aaran McKenzie    Adam Savage  
Entiset jäsenet:  Jordan Widdowson
Levy-yhtiö:  Sleeps Brothers, SharpTone, Spinefarm, UNFD
Aiheesta muualla
Kotisivut
Infobox OKNimi-testi OK: 
While She Sleeps on englantilainen metalcoreyhtye Sheffieldistä. Vuonna 2006 perustettu ryhmä koostuu laulaja Lawrence ”Loz” Taylorista, kitaristipari Sean Longista ja Mat Welshistä, basisti Aaran McKenziestä ja rumpali Adam Savagesta. He ovat julkaisseet kaksi EP:tä: And This Is Just the Start (2006) ja The North Stands For Nothing (2010) ja neljä studioalbumia: This Is The Six (2012), Brainwashed (2015), You Are We (2017) ja So What? (2019). He saivat parhaan brittiläisen tulokkaan palkinnon Kerrang! Awards -palkintogaalassa vuonna 2012.
Historia > Perustaminen ja The North Stands for Nothing (2006–2011)

While She Sleeps perustettiin Renishawssa, Sheffieldin lähellä Englannissa vuonna 2006. Perustajajäseniä olivat laulaja Jordan Widdowson, kitaristit Mat Welsh ja Sean Long, basisti Aaran McKenzie ja rumpali Adam Savage. Ryhmä oli soittanut yhdessä monissa yhtyeissä ennen While She Sleepsiä, ja heidän kuvataan olevan “parhaita kavereita koulusta lähtien". Muutaman live-esityksen jälkeen vuonna 2009 suurin osa yhtyeen jäsenistä päätti keskittyä bändiin täysiaikaisesti. Laulaja Jordan Widdowson joutui kuitenkin jättämään yhtyeen työvelvoitteiden vuoksi. Uuden laulajan, Lawrence Taylorin, mukaantulon jälkeen yhtye alkoi työstämään debyyttijulkaisuaan kotistudiossa. Vuoden 2009 lopusta vuoteen 2010 yhtye keikkaili ahkerasti Isossa-Britanniassa ja myös Manner-Euroopassa. Yleisön kiinnostuksen ollessa kasvussa bändi sai valmiiksi EP:n “The North Stands For Nothing”, joka julkaistiin 26. heinäkuuta 2010. Yhtye piti levynjulkistuskonsertin yökerho The Plugissa kotikaupungissaan 24. kesäkuuta, ja julkistusta seurasi laajamittainen keikkailu vuoden 2010 läpi. He esiintyivät myös Sonisphere-festivaaleilla samana vuonna. Lokakuussa yhtye allekirjoitti sopimuksen Good Fight Musicin kanssa albumin levitystä varten Yhdysvalloissa.
EP:n julkaisemisen ja laajamittaisen keikkailun jälkeen yhtyeen kannatus kasvoi ja median sekä levy-yhtiöiden kiinnostus nousi. 15. helmikuuta 2011 yhtye nauhoitti livesessio-esityksen Maida Vale Studiolla BBC Radio 1:lle. He alkoivat myös työstää uutta materiaalia keikkailun välissä: single “Be(lie)ve” julkaistiin Good Fight Musicin kautta 14. maaliskuuta 2011. Neljänneksi päiväksi toukokuuta While She Sleeps kutsuttiin lämmittelemään Bring Me The Horizonia Sheffieldin O2 Academy-areenalle.  Kesällä he esiintyivät useilla festivaaleilla Euroopassa ja lämmittelivät Bring Me The Horizonia kahdessa esityksessä Irlannissa elokuun lopulla. While She Sleeps kutsuttiin kiertueelle Bring Me The Horizonin kanssa Yhdysvaltoihin elokuussa, mutta While She Sleeps joutui peruuttamaan esityksensä; syyksi kerrottiin maahantulo-ongelmat. Lokakuussa yhtye lähti ensimmäiselle kiertueelleen pääesiintyjänä kohteenaan Iso-Britannia ja Eurooppa ja lämmittelijöinään Bury Tomorrow sekä Feed The Rhino.
Historia > This Is the Six (2012–2014)

1. marraskuuta 2011 While She Sleeps alkoi työskentelemään debyyttialbuminsa parissa tuottaja Carl Brownin kanssa. Yhtye aloitti levyn työstämisen Chapel Studiosilla Lincolnshiressä, ja myöhemmin se muutti Treehouse Studiosille Chesterfieldiin nauhoittamaan loput albumista. Nauhoitusten päätyttyä yhtye kiersi Isossa-Britanniassa helmikuussa 2012 osana Kerrang! Tour -kiertuetta yhdessä New Found Gloryn, The Blackoutin ja letliven kanssa. 27. maaliskuuta ilmoitettiin, että While She Sleeps julkaisisi debyyttialbuminsa Search and Destroy -levy-yhtiön kautta. Neljäntenä päivänä huhtikuuta Kerrang!-lehti kertoi uuden This Is The Six –albumin julkaisun tapahtuvan kuudentena päivänä elokuuta 2012, vaikkakin julkaisupäivä myöhemmin muutettiin elokuun 13:een. Albumin nimikkokappale “This Is The Six" julkaistiin ensimmäisenä singlenä 13. toukokuuta. While She Sleeps kiinnitettiin useiden festivaalien ja esitysten ohjelmistoon Isossa-Britanniassa ja Euroopassa. He esiintyivät muun muassa Download-festivaaleilla. Euroopan kiertueen jälkeen yhtye oli Australiassa lämmittelijänä House vs Hurricanelle heinäkuun lopusta elokuun alkuun. 7. kesäkuuta 2012 While She Sleeps voitti parhaan brittiläisen tulokkaan palkinnon Kerrang! Awardseissa.
Suositun esikoisalbuminsa julkaisun jälkeen While She Sleeps lähti lokakuussa yhdeksän päivän kiertueelle. Sen lämmittelijöinä olivat Polar, Crossfaith ja Bleed From Within. Yhtye lähti Euroopan-kiertueelle syksyllä: he olivat Architectsin lämmittelijänä yhdessä Heightsin kanssa. Sitten yhtye lämmitteli Asking Alexandriaa sen Euroopan-kiertueella yhtyeiden Motionless In Whiten ja Betraying The Martyrsin kanssa. Bändi soitti myös Soundwave-festivaalilla Australiassa vuonna 2013. Yhtye lämmitteli Parkway Drivea Amerikan- ja Kanadan-kiertueella keväällä 2013, minkä jälkeen yhtye lähti lyhyelle pyrähdykselle pääesiintyjänä Isoon-Britanniaan. 4. tammikuuta 2013 While She Sleeps vahvisti soittavansa Vans Warped Tour -kiertueella Yhdysvalloissa ja Kanadassa.